એલેક્સ હેલ્સની શાનદાર બેટિંગના કારણે ઇંગ્લેન્ડે ટી20 ઇન્ટરનેશનલ ક્રિકેટ મેચમાં પાંચ વિકેટે જીત મેળવી ત્રણ મેચોની સીરીઝને જીવંત બનાવી છે. ગઇકાલની ટી20મા ટોસ ગુમાવ્યા બાદ પહેલા બેટિંગ કરી ભારતે ત્રણ વિકેટ પર 22 રન કર્યા બાદ પાંચ વિકેટ પર 148 રન બનાવી ઇંગ્લેન્ડને 149 રનનો ટાર્ગેટ આપ્યો હતો. કેપ્ટન વિરાટ કોહલીએ સૌથી વધુ 47 રન બનાવ્યા હતા. તેના માટે તેણે 38 બોલ રમી એક ચોગ્ગો અને બે છગ્ગા ફટકાર્યા હતા.